  Туспуктэм: видеоысь скриншот Наталия Сильвестрова 24-тӥ куартолэзе Вавож ёросын Водӟипочинкаысен Гуляй гуртозь сюрес вылысь Вало шур вамен выж вылтӥ мынон-ветлонэз усьтӥзы. Со сярысь ёрос администрацилэн пресс-службаез ивортӥз. Тудву бере выжез ӧри эскериз. Вулэн вадесгожэз выжлэсь улын луэ. Выж дурт перлаосты юнматӥзы, выж вылэ пырон интыез тупатӥзы. Кылем арын выж вылтӥ ветлонэз 11–тӥ куартолэзе гинэ усьтыны быгатӥзы. Тодэ вайытом, выжез ву улэ сюременыз йырин 23-тӥ южтолэзе ворсазы. Тегъёс: выжъёс тудву тупатъянужъёс Вавож Удмуртия  